ร้านข้าวขาหมูที่เปิดสาขาในปั้มน้ำมันหลายที่
เห็นมาหลายครั้ง ทุกร้านจะมีโทรโข่งส่งเสียงว่า...
"ข้าวขาหมูยูนาน... อร่อย ไม่มัน... โดย ส.ขอนแก่น ค่ะ"
ไปลองเป็นครั้งแรก ร้านดูดี สะอาด แต่รสชาติเฉยๆ
สั่งข้าวขาหมูทรงเครื่อง เนื้อล้วน ราคาจานละ 120 บาท ประกอบด้วย
ข้าว ขาหมู กุนเชียง หมูซีอิ้ว เห็ดหอม ไข่ และผักดอง ราดด้วยน้ำขาหมูเล็กน้อย 

ข้าวกลางๆ มีจับเป็นก่อนเล็กน้อย ไม่ได้เป็นเม็ดร่วนๆ
เนื้อขาหมู นุ่มกำลังดี แต่จืดไปหน่อย รสชาติไม่เข้าเนื้อ
กุนเชียง ถือว่าใช้ได้ หอมๆไม่มันดี
หมูซีอิ้ว คล้ายๆกับเนื้อขาหมูแต่แข็งกว่า
เห็ดหอม รสชาติใช้ได้ แต่มันเยอะไปนิดนึง
ไข่ ถือว่าต้มได้ดี ไข่เป็นสีน้ำตาลอ่อนๆ โดยที่ไข่แดงยังเป็นยางมะตูมอยู่ เสียตรงที่เย็นมากกกก
น้ำราดรสหวานนำ ไม่หอมเท่าไหร่

โดยรวมแล้วรสชาติถือว่าพอฝากท้องได้ หากเดินทางไกล แวะปั้มระหว่างทาง แล้วหิวพอดี
แต่ราคาแพงไปนิด เมนูที่อยู่ตรงเคาร์เตอร์มีแต่ของราคาสูงๆ ส่วนของราคาธรรมดาจะอยู่บนเพดาน ดูเหมือนตั้งใจหลอกให้ลูกค้าสั่งของแพง เลยเสียความรู้สึกนิดหน่อย
